Fant død kvinne i vannet i Tønsberg
De antar det er en 67 år gammel kvinne som har vært savnet siden mandag. Meldingen fra politiet kom klokken 11.53, skriver Tønsbergs Blad. - Sea-Kingen meldte at de har funnet en død person i sjøen utenfor Kalvetangen. Redningsmann ble firt ned og plukket opp en død kvinne, sier operasjonsleder Tormod Kristiansen til avisen. Store mannskaper fra politi, Norske redningshunder, Røde kors, Sivilforsvaret, Norsk folkehjelp og frivillige har søkt etter kvinnen siden mandag kveld. - Identiteten er ikke fastslått, men vi antar et det er den savnede som er funnet, sier Kristiansen. Klokken 12.00 ble søket etter kvinnen formelt avsluttet.
Politiet i Vestfold har funnet en død kvinne i vannet utenfor Kalvetangen på Føynland.